**LĒMUMS**

Liepājā

|  |  |
| --- | --- |
| 2023. gada 23. martā |  Nr.107/3(prot. Nr.3, 47.§) |

Par nodibinājuma “Nodibinājums

Liepāja 2027” valdes apstiprināšanu

Ņemot vērā Eiropas Komisijas žūrijas ziņojumu par atlases rezultātiem (reģistrēts Kultūras ministrijā 13.06.2022., Nr.2.4-1/2838), kultūras ministra 2022. gada 21. jūnija rīkojumā Nr.2.5-1-85 “Par Eiropas kultūras galvaspilsētas nosaukuma 2027. gadam piešķiršanu” noteikto, kurā par Eiropas kultūras galvaspilsētu 2027. gadam Latvijas atlasē ir izraudzīta Liepāja, kā arī Liepājas valstspilsētas un Dienvidkurzemes novada attīstības programma 2022.–2027. gadam noteiktos rīcības virzienus RV 4.5 – “Popularizēt Liepājas un DKN tēlu biznesam, dzīvošanai, atpūtai un tūrismam” (aktivitātes D\_4.5.2., JPr\_75), RV 6.3 – “Veidot pieejamus, uz iesaisti vērstus kultūras un tūrisma pakalpojumus radošai, ilgtspējīgai sabiedrībai (Liepājā un Dienvidkurzemē) un mērķtiecīgi stiprināt vidi jaunu talantu, radošu personību izaugsmei un starptautiskai konkurētspējai” (aktivitātes JPr\_170, D\_6.3.24, JPr\_171, JPr\_176, D\_6.4.23.), un RV 4 “Pārvaldības un pakalpojumu sistēma” (aktivitāte D\_4.5.2. “Nozares speciālistu piesaiste Eiropas kultūras galvaspilsētas projekta realizācijai”), Liepājas valstspilsētas pašvaldības domes 2022. gada 10. novembra lēmumu Nr.389/15 “Par Liepājas valstspilsētas pašvaldības Eiropas kultūras galvaspilsētas projekta īstenošanu” un Liepājas valstspilsētas pašvaldības domes 2023. gada 26. janvāra lēmumu Nr.6/1 “Par nodibinājuma “Nodibinājums Liepāja 2027” dibināšanu”, kurā tika uzdots Liepājas valstspilsētas pašvaldības izpilddirektoram organizēt nodibinājuma valdes locekļu pretendentu atlasi, kā arī saistībā ar izsludinātā atklātā konkursa (atlases komisijas 2023. gada 16. marta protokols Nr.3) rezultātiem, kas bija izsludināts no 2023. gada 13. februāra līdz 26. februārim, un pamatojoties uz Pašvaldību likuma 10. panta pirmās daļas 9. punktu, 79. panta trešo daļu, Liepājas valstspilsētas pašvaldības dome **nolemj:**

1. Apstiprināt nodibinājuma “Nodibinājums Liepāja 2027” valdi šādā sastāvā:

1.1. valdes priekšsēdētāja – Inta Šoriņa;

1.2. valdes locekle mākslinieciskajos jautājumos – Baiba Bartkeviča;

1.3. valdes locekle finanšu un juridiskajos jautājumos – Eva Ciekurze.

2. Pilnvarot Liepājas valstspilsētas pašvaldības izpilddirektoru sagatavot un parakstīt līgumu ar valdes priekšsēdētāju un diviem valdes locekļiem.

3. Uzdot Liepājas pilsētas pašvaldības iestādei “Kultūras pārvalde” iesniegt ar dibināšanu saistītos dokumentus, tajā skaitā arī apmaksāt reģistrācijas maksu, nodibinājuma “Nodibinājums Liepāja 2027” reģistrēšanai Uzņēmumu reģistrā.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Domes priekšsēdētājam un priekšsēdētāja vietniekam, Finanšu komitejas priekšsēdētāja vietniekam, Pilsētas attīstības komitejas priekšsēdētājam, Pilsētas attīstības komitejas priekšsēdētāja vietniekam, Izglītības, kultūras un sporta komitejas priekšsēdētājam, Izglītības, kultūras un sporta komitejas priekšsēdētāja vietniekam, Izpilddirektora birojam, pašvaldības izpilddirektoram un izpilddirektora vietniekiem, Liepājas pilsētas pašvaldības administrācijas struktūrvienībām, pašvaldības budžeta iestādēm, pašvaldības aģentūrām un kapitālsabiedrībām |